Lietuvos Respublikos Vyriausybė

nutarimas

DĖL UKMERGĖS RAJONO SAVIVALDYBĖS NEKILNOJAMOJO TURTO PERĖMIMO VALSTYBĖS NUOSAVYBĖN IR PERDAVIMO PRIEŠGAISRINĖS APSAUGOS IR GELBĖJIMO DEPARTAMENTUI PRIE VIDAUS REIKALŲ MINISTERIJOS PATIKĖJIMO TEISE VALDYTI, NAUDOTI IR DISPONUOTI JUO

2025 m. kovo 19 d. Nr. 148

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 5 straipsnio 1 dalies 6 punktu, 7 straipsnio 1 dalimi ir 2 dalies 1 punktu, 10 straipsnio 1 ir 2 dalimis, 20 straipsnio 2 dalies 3 punktu, įgyvendindama Valstybės turto perdavimo patikėjimo teise ir savivaldybių nuosavybėn tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“, ir atsižvelgdama į Ukmergės rajono savivaldybės tarybos 2024 m. spalio 31 d. sprendimą Nr. 7-256 „Dėl sutikimo perduoti turtą“, Lietuvos Respublikos Vyriausybė n u t a r i a:

1. Perimti valstybės nuosavybėn Ukmergės rajono savivaldybei nuosavybės teise priklausantį nekilnojamąjį turtą – nuotekų šalinimo tinklus-lietaus nuotekų šalinimo tinklus (unikalus numeris 4400-6330-4296, ilgis – 336,07 m, likutinė vertė 2025 m. sausio 1 d. – 0,03 euro (trys centai), esančius Kauno g. 61, Ukmergėje.

2. Perduoti Priešgaisrinės apsaugos ir gelbėjimo departamentui prie Vidaus reikalų ministerijos šio nutarimo 1 punkte nurodytą valstybės nuosavybėn perimtą nekilnojamąjį turtą patikėjimo teise valdyti, naudoti ir disponuoti juo.

3. Įgalioti Priešgaisrinės apsaugos ir gelbėjimo departamentą prie Vidaus reikalų ministerijos pasirašyti šio nutarimo 1 punkte nurodyto nekilnojamojo turto perdavimo–priėmimo aktą ir Nekilnojamojo turto registre įregistruoti daiktines teises į šio nutarimo 1 punkte nurodytą nekilnojamąjį turtą.

Ministras Pirmininkas	Gintautas Paluckas

Vidaus reikalų ministras	Vladislav Kondratovič